American Gangster

American Gangster on syksyllä 2007 Yhdysvalloissa julkaistu rikoselokuva. Elokuvan on käsikirjoittanut Steven Zaillian ja ohjannut Ridley Scott. Pääosissa näyttelevät Denzel Washington, joka esittää Harlemin kuuluisaa huumeparonia Frank Lucasia, sekä Russell Crowe, joka näyttelee Lucasia jahdannutta rikosetsivää Richie Robertsia. Elokuva sijoittuu New Yorkiin, jossa elokuva myös kuvattiin.

Vastaanotto 

American Gangster on saanut pääosin hyviä arvosteluja elokuvakriitikoilta. Elokuvaa pidettiin myös potentiaalisena Oscar-palkintojen saajana, ja se saikin ehdokkuuden kategorioissa paras naissivuosa (Ruby Dee) ja paras lavastus (Arthur Max, Beth A. Rubino).

Lähteet

Aiheesta muualla 
 American Gangsterin virallinen sivusto 

Vuoden 2007 yhdysvaltalaiset elokuvat
Ridley Scottin ohjaamat elokuvat
Yhdysvaltalaiset rikosdraamaelokuvat
Elokuvat Vietnamin sodasta
SAG-palkitut elokuvat
New Yorkissa tapahtuvat elokuvat